text: Schön dich ze sinn Jott wie lang es et her
  Ich maloche mich krumm un maach samsdaachs dä Bär
  Jo dä Rhing stink zum Himmel un ming Kiss es kapott
  Dä Ferrari-Will saat noch: Jung dat Auto es Schrott
  Un he Fränzje kumm schwaad nit
  Ein Rund es noch drin
  Für all die Bestusste
  Chef du weiss wie ich bin
  Kumm mir drinke op Jimi
  Drinke op Brian Jones
  Op sie Aap un dä Ali
  Un die Rolling Stones
  Jo die Junge vun fröher die sinn all nit mieh hev
  Usser Härri un Manes die sinn immer dobei
  Oh ewich halv schääl dat es rusjeworfe Jeld
  Jo dä Hein dä es frisch ävver ich bin dä Held
  Un he Fränzje kumm schwaad nit
  Ein Rund es noch drin
  Für all die Bestusste
  Chef du weiss wie ich bin
  Kumm mir drinke op Jimi
  Drinke op Brian Jones
  Op sie Aap un dä Ali
  Un die Rolling Stones
  Kenns du noch dä Rolf dä hät keinem jet jewollt
  Dä es och ald sick zwei drei Johr unger dr Ääd
  Dä wor immer ze still un dann e Pillche zevill
  Un hä es usem Finster jehöpp
  Un it hät jetz ene Spund dä hät nevvenahn jewonnt
  Dä es jung un es knackich un kackbrungjebrannt
  Kumm mir spille Mau Mau ich schwör du kriss keine Stich
  Un dann frooch ich et Lisa op et Mumm hät op mich